سید جلال قریشی

شاعر پرسابقه و توانمند شعر گیلکی که مثال بارز کم گویی و گزیده گویی هستند /

غزلی  زیبا از سید جلال قریشی 

                        " هنی من" 

      کلشه آتش بغض جا بیبیشتم، هنی من         

     سخت جان بوم که جه تی غرصه جیویشتم، هنی من !

    سنگ دانه خوره تی خانه ببوستم  شب و روز  

    پر و بال بشکسه می جا جه بینیشتم ، هنی من !

    جلاخستم سیه ابرانه  ببارستم اما       

    ایکلام ناله جی می دیل نینیوشتم، هنی من !

    چیچینی جان چی ببه واشک ره -دان چیلیکا-  

    بی هوا زخم تی چنگاله ویریشتم ،هنی من !

   ناز شست تو فیفیشکان می دیله  هر چی تانی 

   خون بخوردم ولی تی جام نیچیشتم ،هنی من ! 

   دق باوردم ولی تو آشتی ره پا پیش  ننه ای     

    دوباره می فوکوده ماستا والیشتم،  هنی من ! 

برچسب‌ها: سید جلال قریشی